SPCG ลุยลงทุน “โซลาร์ญี่ปุ่น” 67MW เริ่ม COD เฟสแรก ก.ค.64
SPCG เข้าลงทุนโซลาร์ฟาร์ม Fukuoka Miyako Mega Solar ขนาดกำลังการผลิต 67 เมกะวัตต์ ระยะเวลาการก่อสร้างปี 63-66 เริ่ม COD ส่วน North Phase เดือน ก.ค.64 และ South Phase เดือน ก.พ.66
13 ส.ค. 2564

บริษัท เอสพีซีจี จำกัด (มหาชน) หรือ SPCG เปิดเผยว่า ที่ประชุมคณะกรรมการบริษัท มีมติอนุมัติการลงทุนพัฒนาโครงการโซลาร์ฟาร์ม ภายใต้ชื่อโครงการ Fukuoka Miyako Mega Solar ตั้งอยู่ที่ เกาะคิวชู (Kyushu) เมืองมิยาโกะ ประเทศญี่ปุ่น ขนาดกำลังการผลิตติดตั้งรวม 67 เมกะวัตต์ (MW) แบ่งเป็น North Phase 23 เมกะวัตต์ (MW) South Phase 44 เมกะวัตต์ (MW) จำนวนเงินลงทุนการพัฒนาทั้งหมด 23,493,000,000 เยน (หรือประมาณ 7,220,000,000 บาท) โดย SPCG เข้าถือหุ้น 10% คิดเป็น 314,000,000 เยน (หรือประมาณ 96,000,000 บาท)
โดยโครงการมีอัตรารับซื้อไฟฟ้าในรูปแบบ FiT 36 เยนต่อหน่วย ระยะเวลารับซื้อไฟฟ้า North Phase 18.7 ปี South Phase 17.8 ปี ผู้รับซื้อไฟฟ้า คือ Kyushu Electric Power Co., Inc. ซึ่งระยะเวลาการก่อสร้างปี 63-66 ส่วนวันจำหน่ายไฟฟ้าเชิงพาณิชย์ (COD) ในส่วน North Phase เดือน ก.ค.64 และSouth Phase เดือน ก.พ.66
 